als_Latn dik_Latn sag_Latn
06/06/2017
Krerët e policisë thanë se 27-vjeçari Khuram Butt, i lindur në Pakistan, por që jetonte në Londër, ishte vënë në vëzhgim, megjithatë asokohe nuk pati asnjë provë që të tregonte pjesëmarrjen e tij në ndonjë komplot.
Dy agresorët e tjerë ishin emra të panjohur për autoritetet e sigurisë. I fundit prej tyre u identifikua sot si Youssef Zaghba, marokeno-italian. Të 12 personat e arrestuar të dielën pas sulmit, tani janë lënë të lirë. Mëngjesin e së martës, efektivët e policisë bastisën një tjetër banesë në lindje të kryeqytetit britanik, por nuk pati asnjë të ndaluar.
Ish-zëvendës Sekretari i Departamentit amerikan të Sigurisë Kombëtare, Douglas Smith mendon se integrimi i myslimanëve në shoqërinë perëndimore përbën një sfidë globale.
“Kjo është e njëjta situatë me të cilën përballemi edhe në në Shtetet e Bashkuara. E kemi parë këtë në masakrat e tmerrshme në Charleston, Karolinën e Jugut e të tjera. Kur njerëzit ndihen të përjashtuar, ata hakmerren. Nuk mendoj se është një problem vetëm i britanikëve, është problem global. Mënyra për ta përballuar është afrimi me komunitetin. Imamët islamikë në Londër nxorën një deklaratë të fuqishme në mbështetje të Britanisë së Madhe, e mendoj se ky është një lloj partneriteti, të cilin kryeministrja duhet ta zhvillojë”, tha Douglas Smith, ish-zëvendës Sekretar i Departamentit të Sigurisë Kombëtare në SHBA.
Sulmi në urën e Londrës është vënë në qendër të debateve në ditët e fundit të fushatës zgjedhore, duke e përqëndruar vëmendjen te Theresa May.
Kreu i Partisë Laburiste, Jeremy Corbyn shprehu mbështetjen për zërat që kërkojnë dorëheqjen e saj, nisur nga roli i luajtur prej saj në reduktimin e personelit të policisë gjatë kohës kur shërbente si Sekretare e Brendshme. Corbyn shtoi, megjithatë, se mënyra më e mirë për ta rrëzuar Mayn është me anë të votës.
/ Top Channel
- Instagram “zbulon” një tjetër ruse (FOTO)
- Pushime romantike në Greqi për Ola Jordan...
- Një modele modeste si Kristina Bakiu...
- “Despacito” me çifteli! (VIDEO)
- Mila Suarez karikon futbollistët e Milanin (FOTO)
- Agjentë të huaj kundër krimit. Operacioni nis në nëntor
- Tottenham-Bournemouth, hyn në histori pa u luajtur akoma
- Forcat turke hyjnë me mjete të blinduara në territorin sirian
- Kate, me bikini për Sport Illustrated (Foto)
- “Fiks Fare”, fabrika e lëkurës ndot Osumin; Mjedisi: Firma, raporte vetëmonitorimi
unk als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn nld_Latn als_Latn als_Latn als_Latn als_Latn als_Latn als_Latn